Bendras pasiūlymas TARYBOS REGLAMENTAS kuriuo iš dalies keičiamas Tarybos reglamentas (ES) Nr. 204/2011 dėl ribojamųjų priemonių atsižvelgiant į padėtį Libijoje /* KOM/2011/0355 galutinis */





LT || EUROPOS KOMISIJA || EUROPOS SĄJUNGOS VYRIAUSIASIS ĮGALIOTINIS UŽSIENIO REIKALAMS IR SAUGUMO POLITIKAI Briuselis, 2011.6.8 KOM(2011) 355 galutinis 2011/0155 (NLE) Bendras pasiūlymas TARYBOS REGLAMENTAS kuriuo iš dalies keičiamas Tarybos reglamentas (ES) Nr. 204/2011 dėl ribojamųjų priemonių atsižvelgiant į padėtį Libijoje AIŠKINAMASIS MEMORANDUMAS (1) Pagal 2011 m. vasario 28 d. Tarybos sprendimą 2011/137/BUSP 2011 m. kovo 2 d. priimtas Tarybos reglamentas (ES) Nr. 204/2011 su pakeitimais, siekiant įgyvendinti Jungtinių Tautų Saugumo Tarybos rezoliuciją 1970 (2011) ir nustatyti papildomas ES autonomines priemones, atsižvelgiant į padėties Libijoje rimtumą. (2) [data] Tarybos sprendimu 2011/[…]/BUSP iš dalies keičiamas Tarybos sprendimas 2011/137/BUSP ir numatoma speciali nukrypti leidžianti nuostata dėl tam tikrų subjektų (uostų) turto įšaldymo. Be to, reikėtų numatyti, kad turto įšaldymo priemonės netrukdytų tęsti humanitarinės pagalbos operacijų, tiekti civiliams gyventojams reikalingiausių medžiagų ir reikmenų ir vykdyti reikalingų evakuacijos iš Libijos operacijų. (3) ES vyriausioji įgaliotinė užsienio reikalams ir saugumo politikai ir Komisija, remdamosi Sutarties dėl Europos Sąjungos veikimo (SESV) 215 straipsniu, siūlo šias priemones nustatyti reglamentu. 2011/0155 (NLE) Bendras pasiūlymas TARYBOS REGLAMENTAS kuriuo iš dalies keičiamas Tarybos reglamentas (ES) Nr. 204/2011 dėl ribojamųjų priemonių atsižvelgiant į padėtį Libijoje EUROPOS SĄJUNGOS TARYBA, atsižvelgdama į Sutartį dėl Europos Sąjungos veikimo, ypač į jos 215 straipsnį, atsižvelgdama į [data] Tarybos sprendimą 2011/[...]/BUSP dėl papildomų ribojamųjų priemonių atsižvelgiant į padėtį Libijoje, atsižvelgdama į bendrą Sąjungos vyriausiosios įgaliotinės užsienio reikalams ir saugumo politikai ir Komisijos pasiūlymą, pasikonsultavusi su Europos duomenų apsaugos priežiūros pareigūnu, kadangi: (1) [data] Tarybos sprendimu 2011/[…]/BUSP numatoma speciali nukrypti leidžianti nuostata dėl tam tikrų subjektų (uostų) turto įšaldymo. (2) Reikia užtikrinti, kad būtų tęsiamos humanitarinės pagalbos operacijos, civiliams gyventojams reikalingiausių medžiagų ir reikmenų tiekimas ir reikalingų evakuacijos iš Libijos operacijų vykdymas. (3) Ši priemonė patenka į Sutarties dėl Europos Sąjungos veikimo taikymo sritį, todėl visų pirma siekiant užtikrinti, kad ūkinės veiklos vykdytojai visose valstybėse narėse ją taikytų vienodai, jai įgyvendinti būtina imtis reguliavimo veiksmų Sąjungos lygmeniu. (4) Siekiant užtikrinti, kad šiame reglamente numatytos priemonės būtų veiksmingos, šis reglamentas turi įsigalioti nedelsiant, PRIĖMĖ ŠĮ REGLAMENTĄ: 1 straipsnis Reglamentas (ES) Nr. 204/2011 iš dalies keičiamas taip: (1) Įterpiamas šis straipsnis: „10.a straipsnis Nukrypstant nuo 5 straipsnio 2 dalies, valstybių narių kompetentingos institucijos, kurių interneto svetainės nurodytos IV priede, III priede išvardytoms uostų institucijoms gali leisti naudotis lėšomis arba ekonominiais ištekliais, kiek tai susiję su sutarčių, sudarytų iki šio reglamento įsigaliojimo dienos vykdymu iki 2011 m. liepos 15 d., išskyrus su nafta, dujomis ir šviesiaisiais naftos produktais susijusiais sutartis. Valstybės narės praneša kitoms valstybėms narėms ir Komisijai apie pagal šį straipsnį suteiktus leidimus per dvi savaites nuo leidimo išdavimo dienos.“ 2 straipsnis 8a straipsnis pakeičiamas taip: „8a straipsnis Nukrypstant nuo 5 straipsnio, IV priede išvardytos valstybių narių kompetentingos institucijos gali leisti nutraukti tam tikrų III priede išvardytiems asmenims, subjektams ar organizacijoms priklausančių įšaldytų lėšų ar ekonominių išteklių įšaldymą arba leisti III priede išvardytiems asmenims, subjektams ar organizacijoms naudotis tam tikromis lėšomis ar ekonominiais ištekliais tokiomis sąlygomis, kurias šios institucijos laiko tinkamomis, nustačiusios, kad šios lėšos ar ekonominiai ištekliai yra būtini tiekiant civiliams gyventojams reikalingiausias medžiagas ir reikmenis, įskaitant maisto ir žemės ūkio produktus, medicinos priemones ir elektrą, teikiant humanitarinę pagalbą arba sudarant palankesnes sąlygas jos teikimui arba vykdant evakuaciją iš Libijos. Valstybės narės praneša kitoms valstybėms narėms ir Komisijai apie pagal šį straipsnį suteiktus leidimus per dvi savaites nuo leidimo išdavimo dienos.“ 3 straipsnis Šis reglamentas įsigalioja jo paskelbimo Europos Sąjungos oficialiajame leidinyje dieną. Šis reglamentas privalomas visas ir tiesiogiai taikomas visose valstybėse narėse. Priimta Briuselyje [...] Tarybos vardu Pirmininkas […]